Ομάδα του Αστείου

Με το συμβατικό όνομα Ομάδα του Αστείου (ή στο πρωτότυπο Group of Asteios) αναφέρεται ομάδα τριών αμφορέων με κοινά χαρακτηριστικά που σύμφωνα με τον κατάλογο του Τζον Μπίζλεϊ (John Beazley), έχουν ζωγραφιστεί από τον ίδιο Αττικό αγγειογράφο μελανόμορφων αμφορέων. Ονομάστηκαν έτσι από το όνομα του επώνυμου άρχοντα της Αθήνας Αστείου (373-372 π.Χ.).

Οι τρεις αυτοί αμφορείς είναι οι:
Παναθηναϊκός αμφορέας (Ινστιτούτο Τέχνης του Ντιτρόιτ αρ. 50.193.A), που βρέθηκε στην Κυρήνη (375-370 π.Χ. ή 392/91 π.Χ.)
Παναθηναϊκός αμφορέας (Μουσείο Ασμόλεαν Οξφόρδης αρ. 572) (Ashmolean Museum, Oxford 572) από την Αθήνα με το όνομα του άρχοντα Αστείου (373-372 π.Χ.) και ο
Παναθηναϊκός αμφορέας (Ελληνο-Ρωμαϊκό Μουσείο της Αλεξάνδριας αρ. 18239) (Alexandria 18239) από την Κυρηναϊκή που φέρει το όνομα του άρχοντα Φρασικλείδη (371-370 π.Χ.).

Από τους Τέιλορ και Φράνσις, θεωρείται ότι οι αμφορείς από τις ομάδες του Αστείου, του Χαρικλείδη και του Κίττου μοιάζουν σε μορφή, κάτι που κατά την άποψή τους σημαίνει ότι υπάρχει πιθανότητα να έχουν κατασκευαστεί στο ίδιο εργαστήριο παραγωγής, αλλά να έχουν ζωγραφιστεί από διαφορετικούς ζωγράφους.

Παραπομπές 

Αρχαιοελληνική αγγειογραφία